d-blokken
Store norske leksikon,Realfag,Kjemi,Kjemi
D-blokken er de 40 grunnstoffene i gruppe 3 til 12 i periodesystemet. D-blokken er plassert mellom s-blokken (gruppe 1 og 2) og p-blokken (grupper 13 til 18) i periodesystemet.
D-skallet fylles gradvis med økende atomnummer for grunnstoffene i d-blokken. D-blokken består av ti grupper fordi hver av de fem d-orbitalene har plass til to elektroner. For grunnstoffene i periode 4 øker for eksempel antall elektroner i 3d-skallet fra ett i scandium (Sc) til ti i sink (Zn).Grunnstoffene i d-blokken har mange fellestrekk, for eksempel er alle metaller. Med unntak av gruppe 12 er alle innskuddsmetaller. Kvikksølv (Hg) er en væske ved romtemperatur, mens alle andre grunnstoffene i d-blokken er faste stoffer. Les mer i Store norske leksikon periodesystemet